Erik Šimšík

Čabajka a iné údeniny

Ukážka z elektronickej knihy

Publikáciu z verejných zdrojov podporil

Fond na podporu umenia

© Erik Šimšík

© OZ BRAK, 2017

Básnická edícia Lentikular
Design & Layout © Tereza Maco & Aurélia Garová, 2017

Photo © Lousy Auber, 2017

Všetky práva vyhradené. Nijaká časť tejto publikácie nesmie byť

použitá, šírená elektronickou, mechanickou, fotografickou formou

či iným spôsobom bez predchádzajúceho písomného súhlasu

majiteľov autorských práv.

Vytvorenie elektronickej verzie Dibuk, s. r. o., 2020

Časť 1. Čabajka

Texty

ako klobásy

slaninky

údeniny

enumerácie divných tvarov

a chutí

Texty také šťavnaté

a bezvýznamné

Táto kniha mapuje tvorbu Erika Šimšíka

z obdobia od roku 913 do 1015 nášho

letopočtu.

Vtedy započal

antropocén.

Antropogénia.

Odvtedy je človek človeku človekom.

Špeciálna príchuť obzvlášť o 22.00.

Končí sa skorá a začína neskorá noc.

Rozpačitý potlesk.

Občas je to vzácne.

Piješ iba vodu, jemne prifarbenú vodu.

Chuť je plná, ako to pri vode býva.

Ako sa hľadieva na hory?

Nepozorne.

Sebaisto. 

Nenápadne.

To je na utópiách vzácne.

Mal som čaj za optimizmus.

Pokladal som optimizmus za prežitok.

Prežitok je kučeravý.

Rozvetvený.

Bežať je ľahšie než kráčať.

Dosiahnuť presiahnuteľné.

Presiahnuť dosiahnuteľné.

Jazyk nie je na presiahnuteľnosť pripravený.

Toľko nepozornosti!

Presiahnuteľnosť je zoradenie v systéme k špicatosti.

Cudzie myšlienky proti neexistujúcim slovám.

Po trúfalosti ani stopy.

Systém zoradený k nedotáčavosti.

Dualita.

Vozidlo zle zatáča.

Oblúk s omnoho väčším polomerom, než je normálne.

(venované Gertrude S.)

Čo všetko ti viem dať do riti

Vylejem ti do riti more

Strčím ti do riti chlieb počas talianskeho obeda

Strčím ti do riti kaktus, budeš skuvíňať

Vyštím sa ti do riti

Strčím ti do riti brigádu, sranie si odpracuješ

Strčím ti do riti celé Poľsko aj s Agnieszkou Holland

Potom to budeš musieť vysrať

Zanzibar je v plameňoch &

nerozumejú nám

nerozumejú našim záľubám

nerozumejú našej kultúre

pečú delfíny a nerozumejú našej kuchyni

& Zanzibar je v plameňoch

nerozumejú farebným rybám

nerozumejú odpadovému hospodárstvu

nerozumejú nárokom turistov

sedia na bielych plážach & nerozumejú našej estetike

Kanibalský prvoplán

keby som vyrábal jablkový džús, volal by sa Jablkový džús

keby som mal byť igelitkou, bola by modro–biela

ak budem piť biele víno, tak len značku Biele víno

keby som chcel byť kožený, použijem koženku

ak by som chcel šokovať, zjem skupinu Japoncov

aj s foťákmi

Koňoslav — írečitý Slovák

Koňoslav má skvelú povahu

Koňoslav je citovo motivovaný

Koňoslav — rezervovaný Slovák

Koňoslav je pasívne agresívny Slovák

Koňoslav — najlepší Slovák

Koňoslav má veľké srdiečko

Koňoslav + jeho kamoši Tupák a Hrubák

Koňoslav, to je také porantalo

Hluk

Odíď do najbližšej kaviarne a zjedz tam cibuľu

Odíď do najbližšej kaviarne a počkaj tam na Godota

Odíď do najbližšej kaviarne a založ tam otvorený oheň

Odíď do najbližšej kaviarne a buď tam hlučný

Koniec ukážky